Kenya Airways

Kenya Airways Ltd., ke suah agi dikelala enggau nama Kenya Airways, nya kompeni penerebai bilun pengangkut nasional ungkup menua Kenya. Kompeni tu ditumbuhka dalam taun 1977, sepengudah kompeni East African Airways diketu operasyen. Indu opis iya bepalan ba Embakasi, Nairobi, enggau hab iya ba Padang Bilun Entarabansa Jomo Kenyatta.

Kompeni penerebai bilun nya diempu Perintah Kenya nyentuk bulan April 1995, lalu iya diperibit dalam taun 1996, nyadi kompeni penerebai bilun nasional keterubah ari Afrika ti mujur ngereja pengawa nya. Kenya Airways diatu nyadi kerejasama rama enggau peribit. Pemegai saham ti pemadu besai iya nya Perintah Kenya (48.9%), enggau 38.1% diempu KQ Lenders Company 2017 Ltd (ba gilir iya diempu konsortium bank), ditangkan KLM, ti ngembuan 7.8% saham dalam kompeni nya. Orang ti bempu peribit megai saham ti bukai; saham didagangka ba Bursa Saham Nairobi, Bursa Saham Dar es Salaam, enggau Bursa Sekuriti Uganda.

Kompeni penerebai bilun tu nyadi kaban SkyTeam dalam bulan Jun 2010 lalu mega nyadi kaban Gerempung Penerebai Bilun Afrika kenyau ari taun 1977.

 Kereban sanding 

 Laman web ke bukai